CELEX: 62015TN0438
Language: da
Date: 2015-07-30 00:00:00
Title: Sag T-438/15: Sag anlagt den 30. juli 2015 — Port Autonome du Centre et de l’Ouest m.fl. mod Kommissionen

12.10.2015   
            
            
               DA
            
            
               Den Europæiske Unions Tidende
            
            
               C 337/30
            
         Sag anlagt den 30. juli 2015 — Port Autonome du Centre et de l’Ouest m.fl. mod Kommissionen
   (Sag T-438/15)
   (2015/C 337/31)
   Processprog: fransk
   
      Parter
   
   
      Sagsøgere: Port Autonome du Centre et de l’Ouest SCRL (La Louvière, Belgien), Port Autonome de Namur (Namur, Belgien), Port Autonome de Charleroi (Charleroi, Belgien) og Région wallone (Jambes, Belgien) (ved advokat J. Vanden Eynde)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling for hver af sagsøgerne, hvorefter Europa-Kommissionens afgørelse, reference: SA.38393(2014/CP) — beskatning af havne i Belgien, annulleres.
            
         
               —
            
            
               Søgsmålet antages til realitetsbehandling og sagsøgerne gives medhold
            
         
               —
            
            
               Følgelig annulleres Europa-Kommissionens afgørelse om, at den omstændighed, at de belgiske havnes økonomiske virksomhed, og navnlig de wallonske havne, ikke er blevet pålagt selskabsskat, anses for statsstøtte, der er uforenelig med det indre marked
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1.
            
            
               Første anbringende generelt om, at Kommissionens konklusioner hverken er understøttet af faktiske forhold eller retligt begrundede.
            
         
               2.
            
            
               Andet anbringende om, at konklusionen om, at den pågældende beskatningsordning er en selskabsskat, ikke er retligt begrundet.
            
         
               3.
            
            
               Tredje anbringende om, at Kommissionen undlod at tage hensyn til medlemsstaternes prærogativer inden for:
               
                           —
                        
                        
                           Fastsættelsen af ikke-økonomiske aktiviteter.
                        
                     
                           —
                        
                        
                           Fastsættelsen af direkte beskatning.
                        
                     
                           —
                        
                        
                           Forpligtelsen til at sikre den korrekte virkning af tjenester af almen interesse, som er nødvendig for social og økonomisk samhørighed.
                        
                     
                           —
                        
                        
                           Skønsmæssig opbygning af tjenester af almen interesse.
                        
                     
         
               4.
            
            
               Fjerde anbringende om, at de wallonske havnes grundlæggende virksomhed var tjenester af almen interesse, som i henhold til EU-lovgivningen (artikel 93 TEUF og artikel 106, stk. 2, TEUF), ikke er reguleret ved konkurrencereglerne i artikel 107 TEUF.
            
         
               5.
            
            
               Femte anbringende, som er påberåbt subsidiært, om, at såfremt de indre wallonske havnes grundlæggende virksomhed var omfattet af tjenester af almen økonomisk interesse, var de reguleret ved artikel 93 TEUF og artikel 106, stk. 2, TEUF, og at konkurrencereglerne ikke gjaldt for dem.
            
         
               6.
            
            
               Sjette anbringende, som er påberåbt endnu mere subsidiært, om, at de europæiske kriterier for definitionen af en statsstøtte ikke er opfyldt.